Trygg Willy Buer

Trygg Willy Buer (født 25. november 1932, død 22. mars 2023 i Nittedal) var en norsk lokalpolitiker (Høyre) og organisasjonsmann. Han var ordfører i Nittedal fra 1995 til 1999. 

Buer arbeidet i Entreprenørenes Landsforening (senere Entreprenørforeningen Bygg og Anlegg EBA) i stillinger som opplæringsleder og avdelingssjef. Han var i 1984–1989 leder i Utvalg for teknikeryrker, tekniske fag og mellomlederutdanning, og varamedlem i Rådet for fagopplæring i arbeidslivet. Han ledet det offentlige utvalget som laget utredningen Mellom barken og veden, NOU 2000-5, om fagskoleutdanninger.

Han var leder av Gjelleråsen Idrettsforening på slutten av 1970-tallet.

Referanser 

Ordførere i Nittedal
Høyre-ordførere i Akershus
Fødsler i 1932